open-index/open-wikipedia-markdown huggingface dataset:
Слободан Милошевич

**Слободан Милошевич** (, * 1941 оны 8 сарын 20-нд Пожаревац, Серби; † 2006 оны 3 сарын 11-нд Хааг-Схевенинген, Нидерланд) нь Серби, Югославын ерөнхийлөгч байсан хүн юм. Тэрээр 1989 оноос 1997 он хүртэл Социалист Бүгд Найрамдах Серби Улс, Сербийн Холбооны ерөнхийлөгч, 1997 оноос 2000 он хүртэл Холбооны Бүгд Найрамдах Югослав Улсын ерөнхийлөгчийн албыг хашиж байв.

Хуучин Югославын Цэргийн Гэмт Хэргийн Шүүх (ICTY)-ээс түүнийг Хорват, Босни ба Херцеговин, Косово дахь дайнуудын үеэр Женевийн конвенцид заагдсан дайны цагийн хуулиудыг зөрчин хядлага зохион байгуулж хүн төрөлхтний эсрэг гэмт хэрэг үйлдсэн хэмээн ялласан.

Милошевич 2000 оны 9 сарын 24-нд болсон ерөнхийлөгчийн сонгуулийн дараа олныг хамарсан эсэргүүцлийн улмаас Югославын ерөнхийлөгчийн албан тушаалаа өгсөн бөгөөд шинэ засаг захиргаа түүнийг албан тушаалаа урвуулан ашигласан, авлига авсан зэрэг үндэслэлээр 2001 оны 3 сарын 31-нд баривчилж, улмаар Хуучин Югославын Цэргийн Гэмт Хэргийн Шүүхэд хүлээлгэн өгсөн байна.

Милошевич өөрийгөө өмгөөлж байсан бөгөөд  шүүх хурлын үйл ажиллагааг дуусахаас өмнө Хааг дахь шоронд 5 жил хоригдсоны эцэст цүсны даралт ихсэх өвчний улмаас зүрх нь зогсч нас баржээ. Олон Улсын Шүүх "Милошевич эмчилгээ хийлгэхээс татгалзан, өөрийгөө эмчлэхийг оролдож байсан" хэмээн түүний үхлийн хариуцлагыг хүлээхээс татгалзсан юм.

## Цахим холбоос 
Ангилал:Серби ба Монтенегрогийн ерөнхийлөгч
Ангилал:Косовогийн дайны хүн
Ангилал:Югославын дайны хүн
Ангилал:Югославын улс төрч
Ангилал:Сербийн улс төрч
Ангилал:Сербийн Социалист Намын гишүүн
Ангилал:Югославын коммунистуудын холбооны гишүүн
Ангилал:Сербичүүд
Ангилал:Югославчууд
Ангилал:1941 онд төрсөн
Ангилал:2006 онд өнгөрсөн
Селин Дион

thumbnail|200px
**Селин Мари Клодетт Дион** (, 1968 оны 3 сарын 30-нд төрсөн) нь Канадын дуучин, ая зохиогч, жүжигчин юм. Тэрээр Кэбэк мужийн Шарлеманд төрсөн бөгөөд ирээдүйн нөхөр болох менежер Рене Ангелил нь өөрийн гэрийг барьцаанд тавьж Селиний анхны цомгийн бичүүлсэн нь амжилтад хүрч, өсвөр насандаа аль хэдийн францаар ярьдаг орнуудад ихээр алдаршин "од" гэгдэх болжээ. 1990 онд англи хэлээрх анхны цомог *Юнисон*-оо гаргаснаар дэлхий дахинд алдаршсан поп дуучин болох эхлэлээ тавьжээ.

Ангилал:Канадын дуучин
Ёкохама

**Ёкохама** () нь Япон улсын Канагава мужийн төв хот юм. Токиогийн булангийн эрэгт, нийслэл Токио хотын төвөөс өмнө зүгт 30 км зайд оршино. Япон улс дэлхий дахинд нээлттэй болсон 19-р зууны хоёрдугаар хагасаас далайн боомт тус хот эрчимтэй хөгжиж, өдгөө тус орны хамгийн том боомтуудын нэг болжээ.
Хотын эдийн засгийн гол төвлөрөл нь Каннай, Минатомирай 21, Сакүрагичо　гэсэн 3 буудлын эргэн тойронд байдаг. Энэхүү хот нь Камакүра шоогүний үеэс хөгжиж эхэлсэн билээ.

3.6 сая хүн амтай тус хот нь Японы хамгийн том хот болно (Нийслэл Токио нь 23 хот, бусад дагуул хотуудаас бүрддэг бөгөөд мужтай ижил статустай).

## Зураг 

Зураг:Yokohama Street Scene c1880.jpg
Зураг:Yokohama Landsat.jpg
Зураг:Kanagawa Prefectural Office.jpg
Зураг:Yokohama Wards.png
Зураг:Minato Mirai In Blue.jpg
Зураг:HIKAWA MARU 2018.jpg
Зураг:Shomyo-ji.jpg

## Гадаад холбоос 

Ангилал:Японы хот
Ангилал:Канагава мужийн суурин
Ангилал:Далайн боомттой суурин
Ангилал:Саятан хот
Ангилал:Японы мужийн төв
Марина Анисина

**Марина Вячеславовна Анисина** (, 1975 оны 8 сарын 30-нд ЗХУ-ын Москвад төрсөн) нь Франц-Оросын уран гулгагч юм. Тэрээр 2002 онд Гвендаль Пейзерагийн хамтаар мөсний бүжгийн төрөлд олимпын аварга болжээ.

## Хувийн амьдрал
Түүний ээж Ирина Черняева 1972 оны өвлийн олимпод оролцож байсан уран гулгагч, аав Вячеслав Анисин Дэлхий, Европын аварга хоккейчин юм. Анисина мөсний бүжгийн шоу нэвтрүүлгийн үеэр танилцсан, Оросын жүжигчин Никита Жигурдатай 2008 оны 2 сарын 23-нд Москва хотноо гэрлэсэн. Хосууд 2009 оны 1 сарын 7-нд Мик-Анжель Крист хэмээх хүүтэй болжээ.

## Тамирчны замнал
Анисина анх Сергей Сахновскийтай хослон гулгаж эхэлсэн бөгөөд ЗХУ-ын нэрийн өмнөөс тэмцээн уралдаануудад орж байв. Дараа нь Илья Авербухтай хамтрах болж, 1990, 1992 оны өсвөрийн дэлхийн аварга цолд хүрчээ. ЗХУ задрахад тэд ОХУ-ыг төлөөлөн гулгах болов. 

Ильятай хослон гулгахаа больсны дараа хамтран гулгагч хайж, олон тийш захидал бичсэний эцэст Францаас шинэ хамтрагчаа олсон нь Гвендаль Пейзера байлаа. Тэд 1993 оноос Мурел Буше-Зазуйгийн удирдлагад бэлтгэл хийж, Лион TSC клубийн нэрийн өмнөөс тэмцээнд оролцох болов. Түүнчлэн Францын иргэншилтэй болжээ. 

Тэд хамтдаа 2000 онд Дэлхийн аварга болж, ДАШТ-ээс нийт 4 медаль хүртсэн юм. Мөн 1998 оны олимпоос хүрэл медаль хүртсэн төдийгүй 2002 оны олимпод аваргалж, мөсний бүжгийн төрөлд Франц улсад анхны алтан медалийг авчирчээ.

2002 оны олимпын дараа тэд сонирхогчдын спортоос хөндийрч, мэргэжлийнхэн оролцсон "Мөсөн дээрх аваргууд" зэрэг шоунд оролцох болжээ.

## Гадаад холбоосууд
*

Ангилал:Францын уран гулгагч
Ангилал:Оросын уран гулгагч
Ангилал:Францын олимпын аварга
Ангилал:Францын олимпын хүрэл медальтан
Ангилал:Оросууд
Ангилал:1975 онд төрсөн
Елена Исинбаева

**Елена Гажиевна Исинбаева** (, 1982 оны 6 сарын 3-нд төрсөн) нь Оросын Холбооны Улсын тулгууртай харайлтын тамирчин юм. Тэрээр олимпын хошой аварга (2004, 2008) бөгөөд ОУХАХ-ны 2004, 2005, 2008 оны дэлхийн шилдэг эмэгтэй хөнгөн атлетикч, Лоуреусын 2007, 2009 оны дэлхийн шилдэг эмэгтэй тамирчны өргөмжлөлтэй. 

2005 оны 7 сарын 22-нд Исинбаева тулгууртай харайлтын төрлөөр 5 метрийн хязгаарыг давсан анхны бөгөөд одоогоор цорын ганц эмэгтэй тамирчин болсон юм.

Исинбаева томоохон тэмцээнүүдээс 10 удаа (Олимп, Дэлхийн АШТ, Танхимын ДАШТ, Европын АШТ, Танхимын Европын АШТ) алтан медаль хүртээд байна.

Тэрээр 2009 оны 8 сарын 28-нд Цюрих хотноо задгай талбайд 5.06 м, 2009 оны 2 сарын 15-нд Донецк хотноо танхимд 5.00 м дээгүүр давсан амжилтаар дэлхийн дээд амжилтыг эзэмшдэг. Исинбаева нийтдээ 28 удаа дэлхийн дээд амжилтыг шинэчлэн тогтоожээ.

## Цахим холбоос 
*Елена Исинбаева - Албан ёсны сайт
*

Ангилал:Ахмад
Ангилал:Олон улсын олимпын хорооны гишүүн
Ангилал:Оросын тулгууртай өндрийн харайгч
Ангилал:Оросын олимпын аварга
Ангилал:Оросын олимпын хүрэл медальтан
Ангилал:Тулгууртай өндрийн харайлтын олимпын аварга
Ангилал:Тулгууртай өндрийн харайлтын дэлхийн аварга
Ангилал:Тулгууртай өндрийн харайлтын европын аварга
Ангилал:2000 оны зуны олимпод оролцогч
Ангилал:2004 оны зуны олимпод оролцогч
Ангилал:2008 оны зуны олимпод оролцогч
Ангилал:2012 оны зуны олимпод оролцогч
Ангилал:Оросын олимпын оролцогч
Ангилал:Оросын хүндэтгэлийн одон шагналтан
Ангилал:Оросын аугаа эх орны гавьяаны одон шагналтан
Ангилал:Зөвлөлтийн иргэн
Ангилал:Оросууд
Ангилал:1982 онд төрсөн
Хонь

**Хонь** нь дөрвөн хөлтэй, салаа туурайтай хивдэг хөхтөн амьтан юм. Эр хонийг **хуц**, **ирэг** гэх ба үр төлийг **хурга** гэнэ. Хүн төрөлхтөн анх хонийг МЭӨ 9000-11,000 жилийн тэртээ Евроазийн нутагт мах, үс ноос, сүүг нь ашиглахаар гаршуулсан гэж үздэг. 

Өнөөгийн байдлаар дэлхий дээр 1 тэрбум гаруй хонь байх ба манай оронд 20 сая орчим байна. Хятад(144 сая), Австрали (98 сая), Энэтхэг (60 сая), Иран (54 сая), Шинэ Зеланд (44 сая), Их Британи (36 сая), ӨАБНУ( 29 сая), Түррк (27 сая), Пакистан (24 сая), Испани (23 сая). 

Манай улсад ч мөн адил хонийг их эртнээс гэршүүлэн өсгөсөн ба Монголын мал аж ахуйн гол амьтан болохынхоо хувьд үхэр, адуу, тэмээ, ямааны хамтаар таван хошуу мал хэмээн нэрлэгддэг. Хонь нь таван хошуу мал дотроо бог мал юм.

Хонины сонсгол сайн хөгжсөн бөгөөд гэнэтийн чимээ шуугианыг соргог сонсдог байна. Эзнийхээ дуу хоолойг бусдаас ялгаж салгаж чаддаг. Нүдний байрлал хажуу байдаг ба хэвтээ сунасан хүүхэн харааны харах өнцөг ойролцоогоор 270-320 ° хүртэл харах боломжтой тул толгойгоо эргүүлэлгүйгээр арын зүйлийг харах боломжтой байдаг. (тогойны их үс ноос нь харах өнцгийг багасгадаг байх талтай). Ер нь хонь сүүдэртэй газраас зайлсхийж, задгай, гэрэлтүүлэг сайтай газрыг илүүд үздэг. Хонь нь өнгө ялгах чадвартай бөгөөд хар, улаан, хүрэн, ногоон, шар, цагаан зэрэг хэд хэдэн өнгийг ялгаж чаддаг байна. Хонь толгойгоо үе үе өргөж, сүрэгт байгаа хонины байршлыг шалгадаг бөгөөд энэ нь бэлчээрийн үед сүргээсээ тасраагүй байгааг шалгах боломжийг олгодог. Тусгаарлагдсан хонь ганцаараа байгаа үед стрессийн шинж тэмдэг илэрдэг байна. 

Амт ба үнэр нь хонины мэдрэхүйн чухал эрхтэн юм. Хонь нь чихэрлэг, исгэлэн ургамлыг илүүд үздэг бөгөөд ихэвчлэн гашуун нясуун ургамлыг үл тоомсорлодог. Хоолны сонголтод хараа болон мэдэрхүйн чадвар бас чухал үүрэг гүйцэтгэдэг гэж үздэг.

Гэрийн хонь майлах, орилох, шуувтнах, хурхирах зэрэг олон янзын дуу чимээ гаргадаг гэж ангилж болно. Хонин сүргийн гишүүд бие биетэйгээ харилцахад хамгийн түгээмэл сонсогддог чимээ бол майлах, ялангуяа эх нь хургатайгаа харилцаж нэг нэгийгээ хайх, дуудах гэсэн утга агууллга илэрхийлдэг. Хонь бүрийн майлах нь өөр байдаг тул дугаар нь нэг нэгийгээ ялгаж салгаж чаддаг байна. 
## Цахим холбоос 

Ангилал:Эвэртэн
Ангилал:Геномын дараалалтай организм
Мэлхий

**Мэлхий** нь хоёр нутагтан амьтан юм. Одоогоор дэлхийд 5000 гаруй зүйлийн мэлхий бүртгэгдээд байгаа бөгөөд ихэнх нь халуун орны ой шугуйн бүсэд тархан нутаглана. Ихэвчлэн гурвалжиндуу хэлбэрийн толгойтой, богино биетэй, хойд 2 хөл нь урт, сүүлгүй байдаг.
Хүчирхэг урт хөлөөрөө сайн үсэрч харайж, нуур, цөөрөм, голын дэргэдэх чийглэг газар амьдардаг. Хоёр нутагтаны 88% нь мэлхий ажээ. 

Мэлхий нь 10 мм-300 мм хүртэл янз бүрийн хэмжээтэй. Том амтай ба шүдгүй тул барьсан идэш тэжээлээ бүхлээр нь залгина. Нас бие гүйцсэн мэлхий нь мах идэштэн бөгөөд голдуу үе хөлтөн, дун, чийгийн хорхой, эрвээхэй гэх мэт шавьжаар хооллодог. Том биетэй зарим зүйл нь жижиг биетэй хөхтөн амьтан барьж идэх нь бий.

## Цахим холбоос
Нисдэг тэрэг

**Нисдэг тэрэг** (франц. *hélicoptère,* орос. *вертолёт*) -нэг буюу хэд хэдэн моторын хүчээр их бие ийн дээд талд байрлах далавчит сэнсийг эргэлдүүлж, босоо чиглэлтэй хүч үүсгэн газраас дээшээ хөөрч, буудаг нисэх төхөөрөмж. Энэ зарчмаар ажилладаг анхны нисдэг тэрэгний загварыг дундад зууны Сэргэн мандалтын үед Италийн зураач, зохион бүтээгч Леонардо да Винчи бүтээсэн гэж үздэг боловч хэрэгжүүлж чадаагүй юм.

Нисэх онгоц шиг хөөрч буухдаа тодорхой талбай зай шаардлагагүй, эгц дээш хөөрөх боломжтой байдаг тул заавал тусгай буудалд буух шаардлагагүй байдгаараа давуу талтай. Хүн төрөлхтөн нисэх төхөөрөмж бүтээж эхэлсэн эхний хагас зуунд нисдэг тэрэг бүтээгдсэн боловч 1942 онд Игорь Сикорскийгийн загвараар бүтээсэн нидэг тэргийг олноор үйлдвэрлэж эхлэх хүртэл цөөн тоогоор үйлдвэрлэж байжээ.

1877 онд италийн зохион бүтээгч Энрико Форланини (итал. *Enrico Forlanini*; 1848—1930) уурын хөдөлгүүртэй нисгэгчгүй нисдэг тэрэг бүтээж байсан байна. Энэхүү нисдэг тэрэг 13 метр өндөрт хөөрч 20 орчим секунд агаарт тогтсон болсон. 

Францын механик, зохион бүтээгч Поль Корню (франц. *Paul Cornu*; 1881-1944) 1907 оны 12-р сарын 4-нд  нисгэгчээр удирдуулсан нисдэг тэрэг бүтээж агаарт анх хөөрч байжээ. 

Бүх талаараа тогтвортой ниссэн анхны нисдэг тэрэг бол 1936 онд зохион бүтээсэн германы Focke FA-61 онгоц юм.
Боб Ричардс

**Роберт "Боб" Евген Ричардс** (,1926 оны 2 сарын 20-нд Иллиной муж улсын Шампаньд төрсөн) нь эрэгтэйчүүдийн тулгууртай харайлтын төрлийн олимпын хошой аварга, АНУ-ын хөнгөн атлетикч юм. Тэрээр мөн 1956 оны Мельбурны олимпод арван төрөлтөөр өрөлдөж 13-р байр эзэлж байжээ. Тулгууртай харайлтын түүхэнд 4.6 метрийн хязгаарыг давсан 2 дахь хүн бөгөөд олимпод 2 удаа түрүүлсэн цорын ганц тамирчин болно.

Хожим 1984 онд АНУ-ын Ерөнхийлөгчийн сонгуульд, шинээр байгуулагдсан Популист намаас нэр дэвшин өрсөлдөж 66,324 санал авч байв.

Ангилал:АНУ-ын олимпын аварга
Ангилал:АНУ-ын олимпын хүрэл медальтан
Ангилал:Хөнгөн атлетикийн панамерикийн наадмын аварга
Ангилал:АНУ-ын олимпын оролцогч
Ангилал:АНУ-ын панамерикийн наадамд оролцогч
Ангилал:АНУ-ын арван төрөлтийн тамирчин
Ангилал:АНУ-ын тулгууртай өндрийн харайгч
Ангилал:АНУ-ын ерөнхийлөгчийн сонгуульд нэр дэвшигч
Ангилал:Тулгууртай өндрийн харайлтын олимпын аварга
Ангилал:1948 оны зуны олимпод оролцогч
Ангилал:1952 оны зуны олимпод оролцогч
Ангилал:1956 оны зуны олимпод оролцогч
Ангилал:Америкчууд
Ангилал:1926 онд төрсөн
Мод

**Мод** (о.т. модод) - олон наст модлог ургамал. Бусад ургамалтай харьцуулахад олон жилийн настай ба зарим нь хэдэн мянган жил насалж, 115м хүртэлх өндөр ургасан нь бий. Мод нь үндэс, их бие, иш мөчир болон навч гэсэн 4 гол зүйлээс бүрдэнэ. Модны үндэс нь газрын хөрснөөс ус чийг, эрдэс бодис, тэжээл авч их бие, навч мөчир уруугаа дамжуулна. Мөчирнүүд нь цэцэг навч болон үр жимс гаргана. Модны их бие нь холтсоор бүрхэгдсэн байна. Навч нь нарны гэрлийг хүлээн авах ба голдуу ногоон, улирлаас шалтгаалан шар, улаан гэх мэт өнгөтэй болох бөгөөд мөнх ногоон ч байна. Олон янзын хэлбэр, хэмжээтэй. Мод нь нүүрстөрөгчийг шингээн авч, хүчилтөрөгч ялгаруулахаас гадна байгалийн үзэмж, экологийн систем, хөдөө аж ахуй, байшин барилгын материал гээд олон чухал үүрэгтэй юм. Одоогоор 100,000 төрлийн мод бүртгэгдээд байгаа нь дэлхий дээрх нийт амьд ургамлын 24.5%-г эзэлж байна.

 цагийн модод]]

## Модод ба хүмүүс 
од агаарын бохирдол их тул модыг зөв арчлах шаардлагатай.]]

Модыг судалдаг шинжлэх ухааныг дендрологи гэнэ
Модны хөндлөн огтлолоор модны гол, голын гуурс, модлог холтсыг ажиглаж болно.
Модны гол нь их биеийн дагуу байрлаж байна. Шилмүүст төрлийн модны голын диаметр нь 2-3мм байдаг бол навчит төрлийн модны голч нь арай бүдүүн байдаг. Модны макро бүтэц гэдэг нь энгийн нүдээр буюу томруулдаг шилээр харж болох хэсгийг нь хэлнэ, микро бүтэц гэдэг нь энгийн нүдээр буюу томруулдаг шилээр харж болохгүй хэсгийг хэлнэ. 

## Онцгой мод 
* Бонзай

## Гадны холбоос 
Ангилал:Цэцэрлэгжүүлэлт

Ангилал:Бэлгэ тэмдэг
Ангилал:Модны арчилгаа
Ангилал:Ургамлын төрөл
Ангилал:Дендрологи
Ангилал:Ургамлын морфологи
Ах дүү Маркс нар

thumbnail|**Ах дүү Маркс** 1931 онд (Дээд талаас: **Чико**, **Харпо**, **Грачо** ба **Зэппо**)
**Ах дүү Маркс** () нь Америкийн Нэгдсэн Улсын Нью-Йорк хотоос гаралтай, эстрадын тоглолт, Бродвей болон кинонд тоглож амжилт гаргасан инээдмийн жүжигчид юм. Еврей гаралтай герман ба франц эцэг эхээс төрсөн ба ах дүү тавуул байв.

## Гадаад холбоос 
* 

Ангилал:АНУ-ын жүжигчин
Ангилал:Ах ба эгч дүү

Ангилал:Инээдмийн жүжигчин
Билл Клинтон

**Уильям Жефферсон „Билл“ Клинтон** (Англиар *William Jefferson „Bill“ Clinton*, төрөхдөө **III Уильям Жефферсон Блайт** () гэдэг нэртэй байв, 1946 оны 8 сарын 19-нд төрсөн) нь Америкийн Нэгдсэн Улсын 42 дахь ерөнхийлөгч юм. Түүний эхнэр Хиллари Родхэм Клинтон өдгөө тус улсын Төрийн нарийн бичгийн даргаар ажиллаж байна.

## Намтар 
Тэрээр 1946 оны 8 сарын 19-нд Арканзас муж, Хөүп хотод төржээ. Биллийг төрөхөөс 3 сарын өмнө автомашины ослоор нас барсан эцгийн нэрнээс авж Уильям Жефферсон Блайт хэмээн нэрлэжээ. Биллийг төрсний дараа эх Виржини Дэлл Касиди нь сувилагчийн мэрэгжлээр сурахаар Нью-Орлеансруу шилжиж, Билл 4 нас хүртлээ эхийн талын өвөө, эмээ дээр өсжээ. 1950 онд ээж нь буцаж ирэх ба машинй худалдаа эрхэлдэг Рожер Клинтонтой гэрлэж хойт эцгийн хамт гурвуул амьдрах болно. 1953 онд тэднийх нүүв. Хойт эцэг нь архаг архичин байсан ба гэр дотроо агсан тавьж, хэрүүл зодоон хийдэг байв. Биллийг бага ангийн сурагч байхад архинд согтсон эцгийнх нь буудсан сум чихийг нь шүргэсэн хэрэг гарах зэргээр хүүхэд нас нь хэцүүхэн өнгөржээ. 1956 онд дүүтэй болсон байна. Үүний дараа Билл өөрийн хүсэлтээр овгоо "Клинтон"болгожээ.

Түүний амьдралд нөлөө үзүүлсэн 2 үйл явдал тохиосон ба нэг нь 1963 оны зун, ахлах ангид байхдаа "Boys Nation"-н гишүүнээр Цагаан ордонд очиж ерөнхийлөгч Жон Кеннедитэй гар барисан, нөгөө нь Мартин Лютер Кингийн алдарт "Надад мөрөөдөл бий" (*I have a Dream*) яриаг сонссон явдал байлаа. 

1964 онд Жоржтауны Их Сургуульд гадаад харилцааны ангид элсэн орж, суралцаж байх хугацаандаа Фулбрайт гишүүний удирдлаганд Гадаад харилцааны хороонд ажиллав. 4-р курст байхад эцэг нь нас баржээ. 1968 онд сургуулиа төгсөөд Фулбрайт гишүүний сонгуулийн ажилд оролцсоны дараа Оксфордын Их Сургуульд явж 2 жил философи, улс төр болон эдийн засгаар сурсан байна. Англид байхдаа үе үе Вьетнамын дайныг эсэргүүцсэн хөдөлгөөнд оролцож байв. Буцаж ирснийхээ дараа Йэлийн Хуулийн Сургуульд орсон ба тэнд ирээдүйн эхнэр болох Хиллари Родхэмтэй танилцана. 1973 онд Хуульзүйн доктор зэрэгтэй төгссөн байна.

  


Ангилал:АНУ-ын ерөнхийлөгч
Ангилал:Арканзасын амбан захирагч
Ангилал:Арканзасын ерөнхий прокурор
Ангилал:Үндэсний амбан захирагчийн холбооны дарга
Ангилал:АНУ-ын Ардчилсан Намын гишүүн
Ангилал:20-р зууны улс төрч
Ангилал:Карлын шагналтан
Ангилал:Ерөнхийлөгчийн эрх чөлөөний медаль шагналтан
Ангилал:АНУ-ын Урлаг ба Шинжлэх Ухааны Академийн гишүүн
Ангилал:Иерусалимын еврейн их сургуулийн хүндэт доктор
Ангилал:Хиллари Клинтон
Ангилал:Иелийн их сургуулийн төгсөгч
Ангилал:Дублины хүндэт иргэн
Ангилал:Өөрийн намтар
Ангилал:Америкчууд
Ангилал:1946 онд төрсөн
Эва Клобуковска

**Эва Янина Клобуковска** (, 1946 оны 10 сарын 1-нд төрсөн) нь Польшийн ойрын зайн гүйгч юм. Тэрээр 1964 оны Токиогийн олимпын эмэгтэйчүүдийн 4x100 метрийн буухиа уралдаанаас алт, 100 метрийн гүйлтийн төрлөөс хүрэл медаль хүртжээ.

1965 онд Прага хотноо 100 метрийн зайд 11.1 секунд гүйж дэлхийн дээд амжилт тогтоосон аж.

Мөн 1966 оны Европын АШТ Будапешт хотод зохиогдоход 100 метр, 4x100 м-ийн буухиад алт, 200 метрийн зайд мөнгөн медаль хүртжээ.

Харамсалтай нь Эва хүйсийн шалгалтад унасан анхны олимпын тамирчин болж түүхэнд үлджээ. 1967 онд хромосомын тестээр "нэг хромосом хэт олон байна" гэсэн дүн гарч, тэмцээн уралдаанд орох эрхээ хасуулжээ. Гэхдээ түүнд хромосомын яг ямар гажиг илэрсэн талаарх мэдээлэл дэлгэгдээгүй юм. Хожим Эва жирэмсэн болж, хүү төрүүлсэн гэсэн мэдээ бий.

## Эшлэл
Ангилал:100 метрийн гүйлтийн олимпын аварга
Ангилал:4х100 метрийн буухиа гүйлтийн олимпын аварга
Ангилал:100 метрийн гүйлтийн европын аварга
Ангилал:Польшийн 100 метрийн гүйгч
Ангилал:Польшийн 200 метрийн гүйгч
Ангилал:Польшийн 4х100 метрийн буухиа гүйгч
Ангилал:Польшийн олимпын аварга
Ангилал:Польшийн олимпын хүрэл медальтан
Ангилал:Польшийн олимпын оролцогч
Ангилал:1964 оны зуны олимпод оролцогч
Ангилал:Варшавын тамирчин
Ангилал:Польшууд
Ангилал:1946 онд төрсөн
Демаратус

**Демаратус** () нь МЭӨ 515 - 491 онд хаанчилж байсан, Спартагийн хаан юм. Аав Аристоноо залгамжлан хаан ширээнд суужээ. Геродотын өгүүлснээр, Демаратус нь Спартаг хамтран захирагч хаан Клеоменес I-т атаархдаг байснаас түүнд саад болох зүйл олныг хийжээ.

Ангилал:Спартагийн хан
Ангилал:Сүйх тэрэгний уралдаан
Ангилал:МЭӨ 6-р зуунд төрсөн
Ангилал:МЭӨ 5-р зуунд өнгөрсөн
Владимир Высоцкий

right|thumb|200px
**Владимир Семёнович Высоцкий** (, 1938 оны 1 сарын 25 нд Москва хотод төрсөн— 1980 оны 7 сарын 25-нд Москва хотод нас барсан) нь ЗХУ-ын дуучин, ая зохиогч, яруу найрагч, жүжигчин байв.

Яруу найрагчийн хувьд Высоцкий өөрийн зохиосон дууны төрөлд амжилт олсон. Түүний бичсэн анхны бүтээлүүд 1960-аад оны эхэн үеэс эхтэй. Эхэндээ тэрээр найз нөхдийнхөө хүрээнд дуулж тоглодог байсан бөгөөд дараа нь түүний баргил хоолойн дуунууд хаалттай байсан учраас хувийн соронзон хальсны бичлэгийн ачаар улс даяар тархаж алдартай болсон. Высоцкийн яруу найраг нь янз бүрийн сэдвээр (гудамж, хуаран, цэргийн, хошин, өдөр тутмын, үлгэр, "спортын" дуунууд), дууны үгний хурц байдал, зохиолчийн нийгэм, ёс суртахууны байр суурийг онцолж байв. Онцгой нөхцөл байдалд орсон хүмүүсийн дотоод сэтгэлийн сонголтын тухай өгүүлдэг түүний бүтээлүүдээс оршихуйн сэдлийг олж харсан болно. Высоцкийн бүтээлч хувьсал хэд хэдэн үе шатыг туулсан. Түүний анхны ажилд "гудамж, орцны" дуунууд давамгайлдаг байв. 1960-аад оны дунд үеэс эхлэн бүтээлүүдийн сэдэв өргөжиж, дууны мөчлөгүүд шинэ "Оросын амьдралын нэвтэрхий толь" болж эхэлжээ. 1970 -аад онд Высоцкийн бүтээлийн нэлээд хэсэг нь шашин шүтлэг, гүн ухааны шинж чанартай дуу, шүлгээс бүрддэг байсан тул яруу найрагч мөнхийн асуултуудад ханддаг байжээ.

Театрын үйл ажиллагаа нь 1960 онд "Малый театр"-ын дэргэдэх сургууль төгсөөд эхэлсэн бөгөөд Таганка дахь театртай холбоотой. Уг театрт тэр Галилей (жүжиг «Галилейгийн амьдрал», 1966, Хлопуша («Пугачёв», 1967), Гамлет («Гамлет», 1971), Лопахин («Интоорын цэцэрлэг», 1975), Свидригайлов («Гэм ба зэм», 1979) зэрэг дүрүүдийг бүтээсэн байна. 

Кинонд Высоцкий анх 1959 онд «Үе тэнгийнхэн -/орос. Сверстницы/» кинонд жижигхэн туслах дүрд тоглож амьдралын туршид нийт 25 гаруй уран сайхны кинонд тоглосон юм. Эдгээрэс хамгийн алдартай нь цагдаагийн ахмад Жегловын («Уулзах газрыг өөрчилж болохгүй / орос. Место встречи изменить нельзя», 1979 он) дүр юм,

Зөвлөлтийн үед түүний дууг хориголдог байсан бөгөөд түүнийг 1980 онд нас барсаны дараа 1980-аад оны хоёрдугаар хагасаас дуунуудыг нь чөлөөтэй сонсдог болжээ.  

## Шагнал 
* Зөвлөлт Холбоот Улсын Төрийн шагнал

## Цахим холбоос 
* Албан ёсны сайт
* Vladimir Vysotsky translated into different languages

Ангилал:Дуу зохиогч
Ангилал:ЗХУ-ын хөгжимчин
Ангилал:Зөвлөлтийн дуучин
Ангилал:ЗХУ-ын кино жүжигчин
Ангилал:Москвагийн уран бүтээлч
Ангилал:Театрын жүжигчин
Ангилал:Төрийн шагналтан (ЗХУ)
Ангилал:Зөвлөлтийн иргэн
Ангилал:1938 онд төрсөн
Ангилал:1980 онд өнгөрсөн
Сингапур доллар

**Доллар** (新加坡元 (Хятад хэл), Ringgit Singapura (Малай хэл), சிங்கப்பூர் வெள்ளி (Тамиль хэл); **$**; код: **SGD**) нь Сингапурын мөнгөний нэгж юм. 100 центэд хуваагдана.

## Цахим холбоос 
* Сингапурын мөнгөний үйлдвэр
* Сингапурын Мөнгөний хэрэг эрхлэх газар

Ангилал:Азийн мөнгөн тэмдэгтийн нэгж
Ангилал:Сингапурын эдийн засаг
Георг Оберг

**Нильс Георг Оберг** () нь Шведийн хөнгөн атлетикч юм.

Тэрээр нутагтаа болсон 1912 оны зуны олимпод оролцож, гурвын харайлтад 14.51 м-ийн амжилтаар мөнгө, уртын харайлтад 7.21 м-ийн амжилтаар хүрэл медаль хүртжээ.

## Гадаад холбоос
* Профиль

Ангилал:Шведийн уртын харайгч
Ангилал:Шведийн гурвын харайгч
Ангилал:Шведийн олимпын мөнгөн медальтан
Ангилал:Шведийн олимпын хүрэл медальтан
Ангилал:Шведийн олимпын оролцогч
Ангилал:1912 оны зуны олимпод оролцогч
Ангилал:Шведүүд
Ангилал:1893 онд төрсөн
Ангилал:1946 онд өнгөрсөн
Йошкар-Ола

**Йошка́р-Ола́** — Орос улсын холбооны махбод Бүгд Найрамдах Мари Улсын нийслэл, 260 мянган хүнтэй хот.

## Түүх 
Мари нутгийг эзэлсний дараа оросууд 1584 онд суурин байгуулжээ. 1781 оноос хот гэгдэх болов. 1835 онд тус хотыг Мари нутгийн төв болгон хөгжүүлэх төлөвлөгөө хийгдэхэд 1000 гаруй хүнтэй л байлаа. 1919 он хүртэл оросоор **Царёвококшайск** (хааны), 1919 — 1927 онд **Краснококшайск** (улаан) гэсэн нэртэй байв. Бага Кокшага голын эрэгт төвхнөсөн болохоор тийнхүү *-кокшайск* залгаж байжээ. 1927 оноос мари хэлний үгээр **Йошкар-Ола** (улаан хот) хэмээн нэрийдэн өнөөг хүрчээ. Засаг захиргааны эрх өөрчлөгдсөн аль ч үед Маригийн төв нь Йошкар-Ола байсаар ирсэн.

Дэлхийн хоёрдугаар дайны дараа нутгийнхаа төв хот гэдгээр эрчимтэй аж үйлдвэржиж, барилга байшин, хүн ард олширч, хот өргөжсөн. 1984 онд үүсэн байгуулагдсаны 400 жилийн ойгоор нь хүрсэн дэвшлийг үнэлж ЗХУ-ын Дээд Зөвлөлийн Тэргүүлэгчдийн зарлигаар «Хөдөлмөрийн улаан тугийн одон»-гоор шагнаж байв.

1991 онд ЗХУ задарч ОХУ дангаар байгуулагдахад Йошкар-Ола нэг шат ахисан Мари орон ((БНМарУ)-ы нийслэл болж хувирсан бөгөөд 1970 оноос хүн амын өсөлт аажуурч 2014 оны байдлаар 260,352 хүн аж төрөн сууж байна.

## Хүн ам зүй 
Йошкар-Ола хүн амын олноор харьцуулахад Орос улсад 74-р байрт орох хот юм. Оршин суугчдын 55.2 % — эмэгтэй, 44.8 % — эрэгтэй бөгөөд орос (68%), маричууд (24%) голдуу оршин сууж, бүгд 50 орчим өөр яс үндэстэн байна.

## Уур амьсгал 
## Хэдэн зураг 

|Мари орны мөсөн ордон
Зураг:Йошкар-Ола; фонтан у входа в Парк Культуры.jpg|Соёл, амралтын хүрээлэн
Зураг:Yoshkar-Ola_house_of_Naumov.jpg|XIX зуунаас үлдсэн байшин

## Цахим холбоос 
* Хотын захиргааны албан ёсны цахим хуудас

## Зүүлт
Ангилал:Мари Элийн суурин
Ангилал:Оросын их сургуулийн хот
Ангилал:Оросын холбооны мужийн нийслэл
Ангилал:Оросын хот
Ангилал:1584 онд байгуулагдсан
Лолита (1962 оны кино)

**Лолита** (, 1962 он) нь Владимир Набоковын ижил нэртэй туужаас сэдэвлэн бүтээсэн, АНУ-ын уран сайхны кино юм. Хамберт Хамбертын дүрд Жеймс Мэсон, Долорес Хэйз буюу Лолитагийн дүрд Сю Лайон, Шарлотт Хэйзийн дүрд Шелли Винтерс, Клэйр Күйлтигийн дүрд Петер Селлерс нар тогложээ. Сю Лайон Лолитагийн дүрд тоглохдоо 14 настай байсан ажээ.

Ангилал:1962 оны кино
Ангилал:АНУ-ын кино
Ангилал:Британийн кино
Ангилал:Уран зохиолоос дэлгэцийн кино
Ангилал:Уран сайхны кино
Ангилал:Эротик кино
Ангилал:Владимир Набоков
Ангилал:Стэнли Кубрик
Нимбэг

**Нимбэг** () нь нимбэгийн модонд ургах, шар өнгөтэй, хүчиллэг, исгэлэн ба жүржтэй ойр төрлийн жимс юм. Нимбэгийг дэлхий даяар хоолонд болон шууд аль ч хэлбэрээр хэрэглэдэг. Нимбэгийн шүүсэнд 5%-н нимбэгийн хүчил, устөрөгчийн хүчил 2-3 агуулагдана. Нимбэгийн мод нь ерөнхийдөө жижгэвтэр. Дунджаар 3м байх ба хамгийн өндөр нь 6м хүрнэ. 
Нимбэг нь исгэлэн амттай бөгөөд загасны махан хоол, салад мөн төрөл бүрийн ундаа, цай, коктейль зэрэгт хэрэглэгдэнэ. Нимбэг нь С витаминаар баялаг юм. 1ш нимбэгт 20мг агуулагдана.

## Түүх 
Нимбэг анх үүссэн газар яг нарийн тогтоогдоогүй байгаа ч Энэтхэг, Мьянмарын хойд хэсэг, Хятад улсад анх ургасан гэж таамагладаг. МЭ 700-д оны орчим Перс, Ирак ба Египетэд орж ирсэн бөгөөд анх бичигт тэмдэглэгдсэн нь 10-р зууны үед Арабын цэцэрлэгт чимэглэлийн ургамал болгон тарьсан тухай болно. МЭ 1000-1150 онд Арабын ертөнц болон Газар дундын тэнгис хавиар их хэмжээгээр тархжээ. Нимбэг Европ тивд орж ирсэн нь МЭ 100-д оны орчим Эртний Ромын үед боловч төдийлөн тархаагүй аж. Анх нимбэгийг жинхэнэ тариалсан нь Италийн Генуяд 15-р зууны үед байв. 1493 онд Америк тивд анхны нимбэгний үрийг авчирсан нь Христофор Колумб юм. Тэр үед нимбэг нь голдуу чимэглэл болон анагаах ухаанд хэрэглэгдэж байлаа. 1700-1800 онд Флорида, Калифорнид их хэмжээгээр тарьж ургуулах болсон нь хоолонд хэрэглэх болсонтой холбоотой. 
1747 онд Жеймс Линд бам өвчин туссан далайчдыг эмчлэхээр хүнсэнд нь нимбэгийн шүүсээр дамжуулан С витамин өгөх туршилт хийж байв.

## Тариалалт 
2014 онд нимбэгний нийт тариалалт 16.3 сая тонн байсан.

## Эшлэл 
## Гадаад холбоос 
Ангилал:Жимс
Хүнсний ногоо

thumb|Хүнсний зах

**Хүнсний ногоо** нь идэж болох ургамал ба ургамлын хэсэг, мөн жимс болон үрийг хэлнэ. Хүнсний ногоо нь хүн төрөлхтөн өдөр тутам хэрэглэдэг чухал хоол тэжээл бөгөөд олон төрлийн аминдэм, эрдэс бодис агуулдаг тул эрүүл мэндэд маш сайн нөлөөтэй юм.

## Цахим холбоос 

Ангилал:Ургамал
Өмнөд Альпийн нуруу

ын Өмнөд арлын сансраас авсан зураг дээрх цасан бүрхүүлтэй хэсэг нь Өмнөд Альпийн нуруу.]]

**Өмнөд Альпийн нуруу** () нь Шинэ Зеландын Өмнөд арлын баруун хэсгээр орших нуруу юм. Тус уулсын систем нь Өмнөд арлыг бий болгосон. "Өмнөд Альп" хэмээх нэр нийтэд нь хэрэглэгддэг бөгөөд салбар уулсын систем, салбар нуруунууд нь тусдаа нэртэй байдаг.

Хамгийн өндөр цэг болох Аораки буюу Күүк оргил 3754 м өндөртэй. 3000 метрээс дээш өндөртэй оргил 17 бий. Тус нурууны ихэнх хэсэг нь Вестланд Үндэсний Цэцэрлэгт Хүрээлэн, Маунт Аспайринг Үндэсний Цэцэрлэгт Хүрээлэн, Аораки/Маунт Күүк Үндэсний Цэцэрлэгт Хүрээлэн зэрэг хэд хэдэн Үндэсний Цэцэрлэгт Хүрээлэнгийн нутагт багтаж, улсын хамгаалалтад байдаг. 360 гаруй мөсөн голтойгоос хамгийн том нь болох Тасманы мөсөн гол 29 км урттай.

Өмнөд Альп хэмээх нэрийг 1770 оны 3 сарын 23-нд ахмад Жэймс Күүк өндөр сүрлэг уулсыг нь хараад Альпийн нуруутай зүйрлүүлж өгчээ.

## Эшлэл 
Ангилал:Шинэ Зеландын уул нурууд
Кристина Латан

**Кристина Латан (Бремер)** (, 1958 оны 2 сарын 28-нд Алтдөбернд төрсөн) нь Зүүн Германы ойрын зайн гүйгч юм.

Тэрээр 1969 оноос хөнгөн атлетикаар хичээллэж эхэлжээ. 1975 онд өсвөрийн Европын АШТ-ээс 400 м, 4x400 м, 4x100 м-ийн төрөлд тэргүүлж, 3 алтан медаль зүүв. 1976 онд 400 м-т 49.77 сек гүйж дэлхийн дээд амжилт тогтоов. Энэ нь электрон цагаар хэмжих болсноос хойш 50 сек-ийн хязгаарыг анх удаа давсан явдал байлаа. Харамсалтай нь уг амжилтыг сарын дараа Польшийн тамирчин Ирена Шевиньска эвджээ.

1976 оны Монреалийн олимпод мөнөөх Ирена Шевиньскаг гүйцсэнгүй, мөнгөн медаль зүүсэн бол буухиа уралдаанд түрүүлжээ.

1980 оны Москвагийн олимпод хувийн төрөлд хүрэл медаль хүртсэн бол буухиа уралдаанд өмнөх олимпын аварга багаас ганцаараа үлдсэн тэрээр шинэ багийнхантайгаа мөнгөн медаль зүүжээ.

## Цахим холбоос 
Ангилал:Зүүн Германы 200 метрийн гүйгч
Ангилал:Зүүн Германы 400 метрийн гүйгч
Ангилал:Зүүн Германы 400 метрийн гүйгч
Ангилал:Зүүн Германы 4х400 метрийн буухиа гүйгч
Ангилал:4х400 метрийн буухиа гүйлтийн олимпын аварга
Ангилал:4х400 метрийн буухиа гүйлтийн европын аварга
Ангилал:Зүүн Германы олимпын аварга
Ангилал:Зүүн Германы олимпын мөнгөн медальтан
Ангилал:Зүүн Германы олимпын хүрэл медальтан
Ангилал:1976 оны зуны олимпод оролцогч
Ангилал:1980 оны зуны олимпод оролцогч
Ангилал:Зүүн Германы олимпын оролцогч
Ангилал:Эх Орны Гавьяаны Мөнгөн одон шагналтан
Ангилал:Зүүн Германы цагдаа
Ангилал:Зүүн Германы иргэн
Ангилал:Германчууд
Ангилал:1958 онд төрсөн
Цамхаг

]]
 (555.33м өндөр Дэлхийд 2-т), Канад улс, Торонто хот ]]

**Цамхаг** () нь хүний гараар бүтээгдсэн, өндөр нарийн бүтэцтэй барилга юм. Олонх цайз, орднууд цамхагтай байдаг. Өнөө үед цамхаг нь радио долгион цацах, дамжуулахаас гадна цаг уурын хэмжилтийн, пуужин хөөргөгч, цахилгаан өргүүрийн (цахилгаан шат) шалгалтын гэх мэт олон ажил, үйлчилгээнд ашиглагдаж байна.

 (435м өндөр), Иран улс, Тегеран хот]]

## Цахим холбоос 

Ангилал:Барилгын хэлбэр
Жүрж

**Жүрж** буюу **Амтат жүрж** нь улаан шаргал өнгөтэй, С витаминаар баялаг, жүржийн модонд (цитрус) ургадаг жимс юм. Цитрус нь 10м орчим өндөртэй, мөнх ногоон навчтай ба таван дэлбээтэй цагаан цэцэг гардаг мод бөгөөд цэцэг нь анхилуун хурц үнэртэй тул зөгий их татагдан цугладаг. 
Жүрж нь Азиас гаралтай юм. 15-16 зуунд Хятадаас Лисбон уруу дамжин, дэлхий даяар тархжээ. Өнөө үед жүржийн тариалалтаар голлох орнууд нь Америк, Бразил, Испани, Итали, Мексик зэрэг болно. 
Жүржийг хальсыг нь арилган шууд идэж хэрэглэхээс гадна шүүс хэлбэрээр, мөн нугасны махан хоол зэрэгт соус болгож хэрэглэнэ. Жүржийн хальс нь нэг төрлийн архи хийхэд бас ашиглагддаг байна.

## Жүржийн тариалалт 
## Эшлэл 
Ангилал:Жимснүүд
Замбийн ерөнхийлөгч

**Замбийн ерөнхийлөгч** нь Замби улсын төрийн тэргүүн бөгөөд засгийн газрын тэргүүн юм. Бүгд Найрамдах Замби Улс 1964 онд Их Британиас тусгаар тогтноход, ерөнхийлөгчийн албан тушаал бий болжээ.

1991 оны 8 сарын 31-нд, ерөнхийлөгч Каундагийн засаглалын сүүлийн сард тус улсад ерөнхий сайдын албан тушаал үгүй болж, ерөнхийлөгч нь засгийн газрын тэргүүний үүргийг хавсран гүйцэтгэх болсон.
 
Замбийн ерөнхийлөгч 5 жилийн хугацаатай сонгогдох бөгөөд 1991 оноос 2 бүрэн эрхийн хугацаанд л дараалан хаших боломжтой болсон.

## Тайлбар
;*Улс төрийн нам*
*
*
*

;*Тэмдэг*
* Өрсөлдөгчгүй сонгууль
* Албан үүргээ хашиж байхдаа нас барсан

## Замбийн ерөнхийлөгчдийн жагсаалт 
## Зүүлт
Ангилал:Замбийн улс төр

Ангилал:Төрийн тэргүүний жагсаалт
Хавьер Сотомайор

**Хавьер Сотомайор Санабриа** (, 1967 оны 10 сарын 13-нд төрсөн) олимпын аварга, Кубын өндрийн харайлтын тамирчин юм. Тэрээр 1.95 метр өндөртэй. Түүнийг бүх цаг үеийн шилдэг өндрийн харайгч гэж үздэг.

Сотомайор 1984 онд Хавана хотод 2.33 метр дээгүүр харайж өсвөрийн дэлхийн дээд амжилт тогтоосон боловч тэр жил Куба улс олимпыг бойкотлосны улмаас олимпод оролцож чадаагүй байна. Дараа жил нь танхимын ДАШТ-д 2.30 м-ийн амжилтаар мөнгөн медаль зүүв. 1987 онд Пан Америкийн наадамд тэргүүлж, томоохон тэмцээнээс анхны түрүүгээ авчээ. Улмаар 1988 онд Саламанкад 2.43 метр дээгүүр харайж, дэлхийн дээд амжилтыг эвдэв. Гэсэн ч Куба улс дахиад л олимпыг бойкотлосон тул олимпын аварга болох мөрөөдлөө хойшлуулахаас өөр аргагүй болов.

Тэрээр өөрийн тогтоосон дэлхийн дээд амжилтыг 2 удаа ахиулжээ. Эхлээд 1989 оны 7 сарын 29-нд Сан Хуанд 2.44 м-ийг давсан бол дараа нь 1993 оны 7 сарын 23-нд Саламанкад 2.45 м дээгүүр амжилттай харайжээ. Түүний тогтоосон энэ амжилт одоо болтол эвдэгдээгүй байна. Түүнчлэн 1989 оны 3 сарын 4-нд Будапешт хотноо танхимын дэлхийн дээд амжилтыг 2.43 м-ээр тогтоосон нь бас л эвдэгдээгүй байгаа.

1992 онд арай гэж анхныхаа олимпод оролцон, алтан медаль зүүв. Түүнээс хойш ДАШТ-ээс 2 алт, 2 мөнгө, олимпоос мөнгөн медаль хүртсэн билээ. Түүнийг "өндрийн харайлтын хаан" гэж нэрлэхэд хилсдэхгүй. Бүх цаг үеийн шилдэг 24 үзүүлэлтийн 17-г нь Сотомайор эзэмшдэг.

## Сэргээшийн асуудал
Сотомайор 1999 оны Пан Америкийн наадмын үеэр авсан сэргээшийн шинжилгээнд унасан. Түүнээс кокайн илэрсэн байна. Фидель Кастро түүнийг өмгөөлж, "Энэ бол Куба-Америкийн мафийн явуулга" гэж мэдэгдэж байсан бөгөөд Сотомайор ч өөрийгөө буруугүй гэж зарлаж байсан. ОУХАХ-ноос түүний гавьяаг харгалзан үзэж, шийтгэлийн хугацааг богиносгон, 2000 оны олимпын наадамд оролцох боломж олгосон билээ.

Гэвч 2001 оны 6 сард бэлтгэлийн үеэр авсан шинжилгээгээр анаболик стеройд, нандролон илэрсэн юм. Спортод сэргээшийн асуудалд 2 удаа орооцолдсон тамирчныг бүх насаар нь тэмцээн уралдаанд орох эрхийг хасдаг. Сотомайор 2001 оны 9 сард, эрхээ хасуулахаасаа өмнө зодог тайлж буйгаа зарлажээ.

Хэдий тийм ч төрөлх Кубадаа тэрээр үндэсний баатрын хэмжээнд үзэгддэг.

Ангилал:Кубын олимпын аварга
Ангилал:Кубын олимпын мөнгөн медальтан
Ангилал:Кубын олимпын оролцогч
Ангилал:Кубын панамерикийн наадамд оролцогч
Ангилал:Кубын өндрийн харайгч
Ангилал:Өндрийн харайлтын олимпын аварга
Ангилал:Өндрийн харайлтын дэлхийн аварга
Ангилал:1992 оны зуны олимпод оролцогч
Ангилал:1996 оны зуны олимпод оролцогч
Ангилал:2000 оны зуны олимпод оролцогч
Ангилал:Хөнгөн атлетикийн панамерикийн наадмын аварга
Ангилал:Хөнгөн атлетикийн универсиадын аварга
Ангилал:Сэргээшийн тохиолдол хөнгөн атлетикт
Ангилал:Сэргээш Кубад
Ангилал:Кубачууд
Ангилал:1967 онд төрсөн
Артур Конан Дойл

Сэр **Артур Конан Дойл** (англи. *Sir Arthur Ignatius Conan Doyle*;  1859 оны 5 сарын 22-нд Эдинбург хотод төрсөн – 1930 оны 7 сарын 7) нь мөрдөгч Шерлок Холмсын тухай зохиолуудаараа алдаршсан, Ирланд гаралтай Английн зохиолч юм.

Артур Конан Дойл Эдинбургийн Их сургуулийн ангаах ухааны ангид 3-р дамжааны оюутан байхдаа анх уран зохиол бичиж үзэхээр шийдсэн. Түүний анхны зохиол «Сэсасса хөндийн нууц» (англи. *The Mystery of Sasassa Valley*) бол Эдгар Аллан По, Брет Гарт  (зохиолчийн тухайн үеийн дуртай байсан зохиолчид) нарын нөлөөтэй бичсэн зохиол бөгөөд Их сургуулийн "*Chamber’s Journal"* дэргэдэх сэтгүүлд хэвлэгдсэн байна. Тэр жилдээ түүний хоёр дахь «Америкийн тухай» (англи. *The American Tale*) хэмээх өгүүлэл "*London Society"* сэтгүүлд хэвлэгдсэн юм. 

1880 оны 2-р сараас 9-р сар хүртэл Конан Дойл халим агнуурын "Найдлага" (англи. *Hope* ) хөлөг онгоцонд Арктикийн усан онгоцны эмчээр долоон сар ажиллаж хөлсөнд 50 фунт стерлинг авчээ. "Би том, болхи залуу байхдаа энэ хөлөг онгоцонд суугаад хүчирхэг, нас бие гүйцсэн эр болж бууж ирсэн" гэж тэрээр намтартаа бичжээ.

Конан Дойл 1881 онд их сургуулийн диплом, анагаах ухааны бакалаврын зэрэгтэй болсноор Портсмут хотод эхлээд хамтран, дараа нь ганцаараа эмч хийж эхэлсэн. Эцэст нь 1881 оны сүүлчээр Артур Конан Дойл уран зохиолыг өөрийн үндсэн мэргэжил болгохоор шийджээ. 1884 онд тэрээр "Гөрдлстоуны фирм" (англи. *The Firm of Girdlestone*)  хэмээх гэмт хэргийн мөрдөгчтэй нийгэм, өдөр тутмын амьдарлын тухай роман эхлүүлээд 1890 онд хэвлүүлжээ. 

1891 оны эхээр Конан Дойл Венийн их сургуульд нүдний эмчийн дадлага хийж байхдаа "Answers" сэтгүүлээс шинжлэх ухааны зөгнөлт зохиол бичих захиалга авчээ. Үүний үр дүнд "Рафлс Хоугийн үйл хэрэг" (англи. *The Doings of Raffles Haw*) түүнд зөвхөн 150 фунт стерлинг авчирсан байна. 

"Шерлок Холмсын адал явдал" цувралын анхны түүх болох "Богеми дахь дуулиан" (англи. *A Scandal in Bohemia*) 1891 онд "*Strand"* сэтгүүлд хэвлэгджээ. Энэхүү домогт мөрдөгч болсон гол дүрийн цаад бодит хүн бол Эдинбургийн их сургуулийн профессор Жозеф Белл гэж үздэг бөгөөд хүний ​​зан чанар, болсон зүйлийг өчүүхэн жижиг төдий зүйлээс ч таамаглаж чаддагаараа алдартай байсан гэдэг. Гэсэн хэдий ч зохиолчийн хүү Адриан Конан Дойлын гэрчилж буйн дагуу Артур Конан Дойл "Холмс байсан л юм бол тэр нь би байсан" гэж хэлсэн гэдэг. Хоёр жилийн турш Дойл түүх дараалан зохиож, эцэст өөрт дарамт болж эхлэв. Профессор Мориартитай тулалдахдаа Холмсыг "дуусгах" оролдлого ("Холмсын сүүлчийн хэрэг," 1893) бүтэлгүйтсэн тул уншигчдын хайрыг татсан баатар "амилуулах" ёстой болжээ. Холмс гэх дүр 1900 оны "Баскервиллийн нохой" (англи. *The Hound of the Baskervilles*) романаа бичиж 19002 онд хэвлэгдэж оргилдоо хүрсэн бөгөөд энэ нь детектив жанрын сонгодог зохиол гэгддэг юм.

## Гадаад холбоос 

Ангилал:Шотландын зохиолч
Ангилал:Шотландчууд
Ангилал:1859 онд төрсөн
Ангилал:1930 онд өнгөрсөн‎
Монголын Каратэ-Догийн Холбоо

thumb|200px|Монголын Каратэ Догийн Холбоо
Монгол улсад каратэгийн спортыг хөгжүүлэх, дэлгэрүүлэх, зохион байгуулах ажлыг **Монголын Каратэ-Догийн Холбоо** удирдан зохион байгуулдаг.

Монголын Каратэ-Догийн Холбоо (МКДХ) бол Монгол улсын Каратэ-Догийн спортын төрлүүд болох Шито-рюү, Вадорюү, Гожүрюү, Шотокан болон бусад нээлттэй стиль урсгалуудаар хичээллэгчид сонирхогчдыг нэгтгэсэн байгууллага бөгөөд Монгол улсын Каратэ-Догийн спортыг зохион байгуулах, хөгжүүлэх зорилгоор байгуулагдсан гишүүддээ үйлчилдэг төрийн бус байгууллага юм.

МКДХ нь Монгол улсын Каратэ-Догийн спортын бүх төрлүүдийн тэмцээнүүдийг хянаж, МКДХ-ны дүрэмд заагдсан Каратэ-Догийн спортын тэмцээнүүдийн зөвшөөрлийг олгоно.

## Гадаад холбоос
*Албан ёсны сайт

Ангилал:Каратэ
Ангилал:Монголын клуб
Ангилал:Монголын төрийн бус байгууллага
Шотокан

**Шотокан** (, зөв дуудлага нь **Шоотоокан**) каратэ нь Каратэ-Догийн үндсэн 4 том стилийн нэг юм.

Шотокан стилийг үндэслэгч нь Фүнакоши Гичин. Түүний стиль нь Мацүмүрагийн ШОРИН-РЮҮ стильд суурилсан байсан ба 1935 онд өөрийн сургуулиа ШОТОКАН гэж нэрлэснээр энэхүү нэр өнөөг хүртэл стилийн нэр болж ирсэн.
Шотокан урсгал нь Каратэ-Догийн дэлхийд хамгийн их тархсан урсгал. Стилийн хувьд нилээн нам зогсолттой бөгөөд хүчтэй техникүүдтэй гэдгээрээ бусад стиль урсгалуудаас ялгардаг. Нам зогсолт нь юуны өмнө үндсэн сургууль КИХОН болон КАТА мөн КИХОН КҮМИТЭ-гийн сургуулилтад хэрэглэгддэг. Нам зогсолтын үед бүх булчингийн систем болон шөрмөс дээд зэргийн сунасан байдалд оршдогоос гадна КҮМИТЭ-гийн үед хол зайнаас довтлох боломжоор хангахад төхөмтэй. КҮМИТЭ-ШИХАЙ болон ЖИЮҮ-КҮМИТЭ-гийн үед бол чөлөөтэй харьцангуй өндөр зогсолттой. Шотокан стилийн гол шинж бол тулааны үед өрсөлдөгчөөсөө хол зайнд байж довтолгоо хийдэг боловч ойрын зайны тулааны буюу бие хамгаалах техникүүдийг орхигдуулдаггүй. 

Монгол улсад Шотокан Каратэг хөгжүүлж дэлгэрүүлэх, зохион байгуулах ажлыг Монголын Шотокан Каратэ-Догийн Холбоо удирддаг. Монголын Шотокан Каратэ-Догийн Холбоо нь Монголын Каратэ-Догийн Холбооны гишүүн байгууллага.

Ангилал:Каратэ
Шито-рюү

**Шито-рюү** () каратэ нь Карат -Догийн үндсэн 4 том стилийн нэг юм.

Шито-рюүг үнэслэгч Мабүни Кэнва 1934 онд Окинавагаас гаралтай ШОРИН-РЮҮ болон ШОРЭЙ-РЮҮ стилүүдийг нэгтгэн ШИТО-РЮҮ-г үндэслэсэн. ШИТО гэдэг нэр нь Мабүни Кэнвагийн 2 багш болох Итосү Анго болон Хигаонна Канрёо нарын нэрийн эхний үе үсгүүдээс бүтсэн нэр юм.
Энэ стиль нь зөвхөн Окинавагийн стилүүд төдийгүй Хятадын тулааны урлагуудын концептыг нэгтгэж чаддагаараа онцлогтойгоос гадна бусад стиль урсгалуудад байдаггүй маш олон КАТА-тайгаараа бусад стиль урсгалуудаас онцлог байдаг.

Ангилал:Каратэ
Гвен Торренс

**Гвен Торренс** (, 1965 оны 6 сарын 12-нд төрсөн) нь Америкийн Нэгдсэн Улсын ойрын зайн гүйгч эмэгтэй юм. 1990-ээд оны шилдэг гүйгч тэрээр олимпоос 3 алт, 1 мөнгө, 1 хүрэл медаль хүртсэн билээ. Торрес Жоржиа муж улсын Декатур хотод төржээ. Колумбын ахлах сургуулийг дүүргээд Жоржиагийн их сургуульд элсэн орсон байна.

## Гадаад холбоос
*
*Олимпын мэдээллийн сан

Ангилал:200 метрийн гүйлтийн олимпын аварга
Ангилал:4х100 метрийн буухиа гүйлтийн олимпын аварга
Ангилал:100 метрийн гүйлтийн дэлхийн аварга
Ангилал:4х400 метрийн буухиа гүйлтийн дэлхийн аварга
Ангилал:АНУ-ын 100 метрийн гүйгч
Ангилал:АНУ-ын 200 метрийн гүйгч
Ангилал:АНУ-ын 400 метрийн гүйгч
Ангилал:АНУ-ын 4х100 метрийн буухиа гүйгч
Ангилал:АНУ-ын 4х400 метрийн буухиа гүйгч
Ангилал:АНУ-ын олимпын аварга
Ангилал:АНУ-ын олимпын мөнгөн медальтан
Ангилал:АНУ-ын олимпын хүрэл медальтан
Ангилал:АНУ-ын олимпын оролцогч
Ангилал:АНУ-ын панамерикийн наадамд оролцогч
Ангилал:Хөнгөн атлетикийн универсиадын аварга
Ангилал:Хөнгөн атлетикийн панамерикийн наадмын аварга
Ангилал:1988 оны зуны олимпод оролцогч
Ангилал:1992 оны зуны олимпод оролцогч
Ангилал:1996 оны зуны олимпод оролцогч
Ангилал:Америкчууд
Ангилал:1965 онд төрсөн
Жон Акий-Буа

**Жон Акий-Буа** (, 1949 оны 12 сарын 3 &ndash; 1997 оны 6 сарын 20) нь Угандын хөнгөн атлетикч, тус улсаас төрсөн Олимпын анхны аварга байв.

Ангилал:400 метрийн саадтай гүйлтийн олимпын аварга
Ангилал:Угандын 400 метрийн гүйгч
Ангилал:Угандын 400 метрийн саадтай гүйгч
Ангилал:Угандын 4х400 метрийн буухиа гүйгч
Ангилал:Угандын олимпын аварга
Ангилал:Угандын олимпын оролцогч
Ангилал:1972 оны зуны олимпод оролцогч
Ангилал:1976 оны зуны олимпод оролцогч
Ангилал:1980 оны зуны олимпод оролцогч
Ангилал:Угандагаас африкийн наадамд оролцогч
Ангилал:Хөнгөн атлетикийн африкийн наадмын аварга
Ангилал:Угандачууд
Ангилал:1949 онд төрсөн
Ангилал:1997 онд өнгөрсөн
Версалийн гэрээ

**Версалийн гэрээ** () нь Дэлхийн нэгдүгээр дайныг дуусгавар болгосон энхтайвны гэрээнүүдийн нэг юм. Уг гэрээ нь Герман ба Холбоотнуудын хоорондын дайны байдлыг зогсоожээ. 1919 оны 6 сарын 28-нд буюу дайны галыг өрдсөн, хунтайж Франц Фердинандын аллагаас яг 5 жилийн дараа Версалийн гэрээнд талууд гарын үсэг зурсан билээ. Төвийн хүчнийхэн буюу Германы холбоотон болох бусад орнууд тус тусдаа энхтайвны гэрээнүүдийг үйлдсэн юм. Хэдийгээр 1918 оны 11 сарын 11-нээс хойш сөргөлдөгч талууд гал зогсоож, дайны гал намжаад байсан ч Парисын энхтайвны хэлэлцээр энэхүү үр дүнг авчрахын тулд бүхэл бүтэн хагас жил зарцуулагджээ.

Гэрээ ёсоор Германы тал дайны бүх хариуцлагыг хүлээж, зэвсэггүй орон болох, тодорхой орнуудад нөхөн төлбөр өгөх зэрэг заалтууд орсон бөгөөд Герман улсын төлөх ёстой нөхөн төлбөрийн нийт хэмжээ 1921 онд 132 тэрбум марк (31,5 тэрбум ам.доллар) байв.

Гэхдээ уг гэрээнд Холбоотны талын бүх орон өөрсдийн хүссэн шаардлагыг оруулж чадаагүй бөгөөд Герман улсыг сулруулж, цэрэг зэвсгийн хувьд аюулгүй болгох оролдлого нь бүтээгүй төдийгүй энэхүү гэрээнээс болж ялагч орнуудын хоорондын өрсөлдөөн, зөрчил гүнзгийрсэн гэж хэлэхэд болно. 1930-аад онд Герман улс Версалийн гэрээнээс гарч, дахин дэлхийн хэмжээний дайн эхлүүлсэн билээ.

## Цахим холбоос 
Ангилал:1919 оны Парисын энхтайвны хэлэлцээр
Ангилал:1919 оны улс төр
Ангилал:Дэлхийн нэгдүгээр дайны улс төр
Ангилал:Европын улс төрийн түүх
Ангилал:Энхтайвны гэрээ
Ангилал:20-р зууны Германы түүx
Ангилал:20-р зууны Польшийн түүх
Ангилал:20-р зууны эрх зүйн эх сурвалж
Ангилал:Германы гэрээ
Ангилал:Францын гэрээ
Ангилал:Түүхэн баримт
Ангилал:Дайны төлбөр
Ангилал:Версаль
Шинаногава

[thumb|200px|[Нийгата хот дундуур урсах Шинаногава]]
**Шинаногава** () буюу **Шинано гол** нь Япон улсын Нийгата, Нагано мужуудын нутгаар урсах гол юм. Гэхдээ Нагано мужийн нутгаар урсах хэсгийг нь **Чикүмагава** () гэж нэрлэдэг байна. Нийт 367км урттай, Японы хамгийн урт гол бөгөөд Шинаногава гэж нэрлэгдэх хэсэг нь 153км болно.

Усаа цуглуулах талбай нь 11,900км².

Ангилал:Азийн гол мөрөн
Ангилал:Японы гол мөрөн
Ангилал:Нагано мужийн газар зүй
Ангилал:Нийгата мужийн газар зүй
Ангилал:Япон тэнгисийн усны систем
1996 оны Зуны Олимп

**Олимпын XXVI наадам** буюу **1996 оны Атлантын олимп** () нь 1996 оны 7 сарын 19-нөөс 8 сарын 4-нд Атланта хотноо зохион байгуулагдсан олимпын наадам юм.

## Монгол улс Атлантын олимпод 
Монгол улс зуны олимпод 8 дахь удаагаа оролцож, жүдо бөхийн төрлөөр 1 хүрэл медаль хүртсэн амжилт үзүүлжээ.
1992 оны Зуны Олимп

**Олимпын XXV наадам** буюу **1992 оны Барселоны олимп** (,  исп. *Juegos Olímpicos de Barcelona 1992*,) нь 1992 оны 7 сарын 25-наас 8 сарын 9-нд Испани улсын Барселона хотноо зохион байгуулагдсан олимпын наадам юм.

Энэ Зуны Олимпод тамирчид 259 багц медалийн төлөө өрсөлдсөн. Наадамд 169 багийн 9356 тамирчин (6652 эрэгтэй, 2704 эмэгтэй) оролцсон.

ЗХУ задран унасны дараах анхны Олимпын наадам. Барселон хотод хуучин ЗХУ-ын хуучин 12 Бүгд найрамдах улсын тамирчид нэгдсэн баг болж орсон байна. 

## Медалийн хүснэгт 
## Монгол улс Барселоны олимпод 
Монгол улс зуны олимпод 7 дахь удаагаа оролцож, бокс, буудлагын спортоор тус бүр 1 хүрэл медаль хүртжээ. Буудлагын төрөлд хүрэл медаль зүүсэн Доржсүрэнгийн Мөнхбаяр Монгол улсын түүхэнд олимпоос медаль хүртсэн анхны эмэгтэй тамирчин болов.
1988 оны Зуны Олимп

**Олимпын XXIV наадам** буюу **1988 оны Сөүлийн олимп** () нь 1988 оны 9 сарын 17-ноос 10 сарын 2-нд Өмнөд Солонгосын Сөүл хотноо зохион байгуулагдсан Зуны олимпын наадам юм.

БНСУ нь Японы дараа Олимпийн наадмыг зохион байгуулсан Азийн хоёр дахь орон болсон юм. Энэ Олимпод ЗХУ, Зүүн Германы багууд түүхэн дэх сүүлчийн Олимпын наадам байв.

1988 оны наадмыг өмнөх жилүүдийн Олимпын наадмын нэгэн адил Албани, Куба, БНАСАУ, Вьетнам, Никарагуа, Сейшелийн арлууд, Этиоп зэрэг хэд хэдэн улс бойкотлож байжээ. Энэ нь Солонгосын хойгийн хоёр хэсэгт тэмцээн зохион байгуулах БНАСАУ-ын байр суурьтай эв нэгдэлтэй байгаатай холбоотой байсан ажээ.

## Медалийн хүснэгт 
## Монгол улс Сөүлийн олимпод 
Монгол улс зуны олимпод 6 дахь удаагаа оролцож, боксын төрөлд анхны хүрэл медалийг Нэргүйн Энхбат хүртсэн нь багийн цорын ганц медаль болжээ.
1984 оны Зуны Олимп

**Олимпын XXIII наадам** буюу **1984 оны Лос-Анжелесын олимп** () нь 1984 оны 7 сарын 28-наас 8 сарын 12-нд АНУ-ын Лос-Анжелес хотноо зохион байгуулагдсан олимпын наадам юм.

## Медалийн хүснэгт 
Ангилал:1984 оны зуны олимп
1976 оны Зуны Олимп

**Олимпын XXI наадам** буюу **1976 оны Монреалийн олимп** () нь 1976 оны 7 сарын 17-ноос 8 сарын 1-нд Канадын Монреал хотноо зохион байгуулагдсан Зуны Олимпын наадам юм.

## Монгол улс Монреалийн олимпод 
Монгол улс зуны олимпод 4 дэх удаагаа оролцож, чөлөөт бөхийн төрөлд Зэвэгийн Ойдов багийн цорын ганц мөнгөн медалийг хүртжээ.

## Медалийн хүснэгт
1972 оны Зуны Олимп

**Олимпын XX наадам** буюу **1972 оны Мюнхений олимп** () нь 1972 оны 8 сарын 26-наас 9 сарын 11-нд Мюнхен хотноо зохион байгуулагдсан олимпын наадам юм.

## Мюнхений хядлага
## Монгол улс Мюнхений олимпод 
Монгол улс зуны олимпод 3 дахь удаагаа оролцож, чөлөөт бөхийн төрөлд өрсөлдсөн Хорлоогийн Баянмөнх багийн цорын ганц мөнгөн медалийг хүртсэн.

## Медалийн хүснэгт 
## Тэмдэглэл

## Эшлэл
Сакайгава Намиэмон

right|thumbnail|150px|Сакайгава Намиэмон
**Сакайгава Намиэмон** (, 1841 оны 5 сарын 28 - 1887 оны 9 сарын 16) нь Японы сүмо бөхийн 14 дэх ёкозүна юм. 169см өндөртэй тэрээр нийт ёкозүнанууд дунд 4-т орох намхан сүмоч болно. Ид үедээ 128кг жинтэй байжээ.

## Намтар 
Шимооса муж буюу одоогийн Чиба мужийн Ичикавагийн уугуул түүний жинхэнэ нэр нь **Үдагава Масакичи** ажээ. Нэрээ Ичикава Масакичи болгож сольсны дараа, Ичикава Намиэмон нэртэй болжээ. 13 настайгаасаа уушийн газар ажиллаж, торхтой дарсыг хөнгөхөн өргөчихдөг байсан хүүг эзэн нь Сакайгава дэвжээнд танилцуулан оруулжээ. 1857 оны 11 сарын тэмцээнд анх барилдаж, 1867 оны 4 сар гэхэд дээд зиндаанд орж чадсан байна. 1869 оны 11 сарын тэмцээний дараа оозэки цол хүртэж, шикона буюу дэвжээний нэрээ Масүйзан байсныг Сакайгава болгон өөрчилжээ. 1876 оны 2 сард Гожо овгийнхон түүнийг ёкозүна болгохыг зөвшөөрч, 1877 оны 2 сард Ёшида Цүкасагийнхан хүлээн зөвшөөрсөн байна. Сакайгава 1881 оны 1 сарын тэмцээний дараа зодог тайлж, Сакайгава нэрээр сүмогийн холбоонд үлджээ. Тэрээр 46 насандаа хорвоог орхисон байна.

## Амжилт 
Дээд зиндаанд 28 башо барилдаж, 118 ялалт, 23 ялагдал, 71 тэнцээ, 63 өнжсөн. Ялалтын хувь 83.7. Түрүүтэй дүйцэхүйц амжилтыг 5 удаа үзүүлсэн.

Ангилал:1841 онд төрсөн
Ангилал:1887 онд өнгөрсөн
Ангилал:Японы сүмоч
Ангилал:Ёкозүна
1968 оны Зуны Олимп

**Олимпын XIX наадам** буюу **1968 оны Мехикогийн олимп** () нь 1968 оны 10 сарын 12-ноос 27-нд Мехико хотноо зохион байгуулагдсан олимпын наадам юм.

## Монгол улс Мехикогийн олимпод 
Монгол улс Зуны Олимпод 2 дахь удаагаа оролцож, анхны медалиуд болох 1 мөнгө, 3 хүрэл медалийг чөлөөт бөхийн төрлөөр хүртсэн.

## Медалийн хүснэгт 

Ангилал:1968 оны спорт
Ангилал:Мехикогийн спортын арга хэмжээ
зуны олимп #1968
1960 оны Зуны Олимп

**Олимпын XVII наадам** буюу **1960 оны Ромын олимп** (, итал. *Giochi della XVII Olimpiade*) нь 1960 оны 8 сарын 25-наас 9 сарын 11-нд Ром хотноо зохион байгуулагдсан Зуны олимпын наадам юм.

1955 оны 6-р сарын 15-нд Парис хотноо болсон ОУОХ-ны 50 дугаар чуулганаар Ром хотыг зуны XVII олимпийн наадмын нийслэлээр сонгожээ. Ром хотын гол өрсөлдөгч нь Швейцарийн Лозанн хот байсан - санал хураалтын эцсийн шатанд Ромыг 35-24 оноогоор ялсан юм.

Уг Зуны Олимпод 5348 тамирчин оролцсоноос эрэгтэй-4738, эмэгтэй 610 байсан бөгөөд 17 төрөлд 150 багц медалиуд олгосон байна. 

## Медалийн хүснэгт 
## Цахим холбоос 

Ангилал:1960 оны спорт
зуны олимп #1960
Ангилал:Италийн олимпын наадам